**e frig la mine**

*George Ioniţă*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e frig la mine în odaie

și-n sobă focul n-a mai ars de mult

pe trupul meu

călduri se scurg șiroaie

din liniștea tăcută

mă înfrupt

vântul scutură perdeaua

și prin crăpături aduce

miros proaspăt de zăpadă

șuierând apoi se duce

din razele de lună se adapă

flori de gheață la ferestre

chipul tău incremenind

în vitralii de poveste

eu mâna tremurândă-ntind

ochii tăi să îți atingă

dar fiebinteala ei topește

și lacrimi reci încep să-ți curgă